CELEX: E2015J0028
Language: el
Date: 2016-07-26 00:00:00
Title: Απόφαση του Δικαστηρίου, της 26ης Ιουλίου 2016, στην υπόθεση E-28/15 — Yankuba Jabbi κατά της νορβηγικής κυβέρνησης, εκπροσωπούμενης από το δευτεροβάθμιο όργανο εξέτασης υποθέσεων μετανάστευσης (Οδηγία 2004/38/ΕΚ — Δικαίωμα διαμονής — Παράγωγα δικαιώματα υπέρ των υπηκόων τρίτων χωρών)

23.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/8
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 26ης Ιουλίου 2016
   στην υπόθεση E-28/15
   Yankuba Jabbi κατά της νορβηγικής κυβέρνησης, εκπροσωπούμενης από το δευτεροβάθμιο όργανο εξέτασης υποθέσεων μετανάστευσης
   (Οδηγία 2004/38/ΕΚ — Δικαίωμα διαμονής — Παράγωγα δικαιώματα υπέρ των υπηκόων τρίτων χωρών)
   (2017/C 90/09)
   Στην υπόθεση E-28/15, Yankuba Jabbi κατά της νορβηγικής κυβέρνησης, εκπροσωπούμενης από το δευτεροβάθμιο όργανο εξέτασης υποθέσεων μετανάστευσης — ΑΙΤΗΣΗ προς το Δικαστήριο, βάσει του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, από το Ειρηνοδικείο του Όσλο (Oslo tingrett), σχετικά με την ερμηνεία του άρθρου 7 παράγραφος 1 στοιχείο β), σε συνδυασμό με το άρθρο 7 παράγραφος 2 της οδηγίας 2004/38/ΕΚ σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, το Δικαστήριο, αποτελούμενο από τους Carl Baudenbacher, πρόεδρο, Per Christiansen και Páll Hreinsson (εισηγητή δικαστή), δικαστές, εξέδωσε απόφαση στις 26 Ιουλίου 2016, το διατακτικό της οποίας έχει ως εξής:
   Σε περίπτωση που υπήκοος κράτους του ΕΟΧ, σύμφωνα με το άρθρο 7 παράγραφος 1 στοιχείο β) και με το άρθρο 7 παράγραφος 2 της οδηγίας 2004/38/ΕΚ, έχει δημιουργήσει ή ενισχύσει οικογενειακή ζωή με υπήκοο τρίτης χώρας κατά τη διάρκεια της πραγματικής διαμονής σε κράτος του ΕΟΧ διαφορετικό από εκείνο του οποίου είναι υπήκοος, οι διατάξεις της εν λόγω οδηγίας εφαρμόζονται κατ’ αναλογία όταν ο εν λόγω υπήκοος κράτους του ΕΟΧ επιστρέφει με το μέλος της οικογένειας στο κράτος καταγωγής του.